

**KAZLŲ RŪDOS SAVIVALDYBĖS ADMINISTRACIJOS
TURTO VALDYMO IR ŪKIO SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 631 / 95 276, el. p. ukis@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL TURTO PERDAVIMO PATIKĖJIMO TEISE VIEŠAJAI ĮSTAIGAI KAZLŲ RŪDOS PIRMINĖS SVEIKATOS PRIEŽIŪROS CENTRUI**

2024-10-07

Kazlų Rūda

**1. Tarybos sprendimo projekto tikslai ir uždaviniai:** Viešoji įstaiga Kazlų Rūdos pirminės sveikatos priežiūros centras 2024-06-20 raštu Nr. SD-416 „Dėl patalpų suteikimo patikėjimo teise“ kreipėsi prašydama suteikti patikėjimo teise naudotis Tarybos sprendimo projekte nurodytu nekilnojamuoju turtu. Rašte nurodoma, kad šiose patalpose bus steigiamos administracijos patalpos.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka.

**Sprendimo tikslas –** Perduoti viešajai įstaigai Kazlų Rūdos pirminės sveikatos priežiūros centrui 99 (devyniasdešimt devynerių metų) laikotarpiui valdyti, naudoti ir disponuoti juo patikėjimo teise Tarybos sprendimo projekte nurodytą nekilnojamąjį turtą (patalpas (unikalus Nr. 5196-1001-1026, patalpų indeksai: 3-17 (30,25 kv. m.), 3-18 (15,18 kv. m.), 3-19 (16,62 kv. m.), 3-20 (11,36 kv. m.), 3-21 (9,56 kv. m.), 3-22 (26,21 kv. m.), 3-23 (10,32 kv. m.), 3-24 (10,40 kv. m.), 3-25 (10,43 kv. m.), esančias Vytauto g. 45, Kazlų Rūdoje).

**2. Dabartinis ir siūlomas Tarybos sprendimo projekte aptariamų klausimų reguliavimas:** Lietuvos Respublikos vietos savivaldos įstatymo 6 straipsnio 3, 4 ir 17 punktai, 15 straipsnio 2 dalies 19 punktas, 16 straipsnio 1 dalis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalys, Kazlų Rūdos savivaldybės turto valdymo, naudojimo ir disponavimo juo tvarkos aprašo, patvirtinto Kazlų Rūdos savivaldybės tarybos 2021-05-31 sprendimu Nr. TS-135 „Dėl Kazlų Rūdos savivaldybės turto valdymo, naudojimo ir disponavimo juo tvarkos aprašo patvirtinimo“, 6, 7.1, 8, 11.1 ir 13 punktai.

**3. Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Priėmus sprendimą, viešoji įstaiga Kazlų Rūdos pirminės sveikatos priežiūros centras turės galimybę perduotose patalpose steigti (suformuoti) administracines patalpas ir vykdyti įstaigos įstatuose, patvirtintuose Kazlų Rūdos savivaldybės tarybos 2023-05-04 sprendimu Nr. TS-57 „Dėl VšĮ Kazlų Rūdos pirminės sveikatos priežiūros centro įstatų patvirtinimo“, nurodytą veiklą (veiklos sritis); Neigiamos pasekmės nenumatomos.

**4. Tarybos sprendimo projekto vertinimas, kai rengiamas norminio teisės akto projektas:** Tarybos sprendimo projektas nevertintinas antikorupciniu požiūriu.

**5. Numatomo teisinio reguliavimo poveikio vertinimo rezultatai:** Teisinio reguliavimo poveikio vertinimas neatliekamas.

**6. Priėmus Tarybos sprendimą keičiami ar pripažįstami netekusiais galios teisės aktai**: Nėra.

**7. Tarybos sprendimui įgyvendinti reikalingi priimti teisės aktai**: Nėra.

**8. Tarybos sprendimui įgyvendinti reikalingos lėšos ir šaltiniai:** Sprendimo įgyvendinimui biudžeto lėšų nereikės.

**9. Kiti Tarybos sprendimui priimti reikalingi pagrindimai, skaičiavimai ar paaiškinimai:** Nėra.

**10. Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Viešoji įstaiga Kazlų Rūdos pirminės sveikatos priežiūros centras.

**11. Tarybos sprendimas įsigalioja:** Sprendimo priėmimo (pasirašymo) dieną.

**12. Tarybos sprendimo projekto lyginamasis variantas:** Nėra.

**13. Su Tarybos sprendimo projekto rengimu susiję dokumentai:** viešosios įstaigos Kazlų Rūdos pirminės sveikatos priežiūros centro 2024-06-20 raštas Nr. SD-416 „Dėl patalpų suteikimo patikėjimo teise.“

|  |  |  |
| --- | --- | --- |
| Vyriausioji specialistė |  |  Milda Paškauskienė |
|  |   |  |